Source: https://www.juridice.ro/242688/intrebare-preliminara-cu-privire-la-taxareaimpozitarea-jocurilor-de-noroc.html
Timestamp: 2019-08-25 02:43:54+00:00

Document:
JURIDICE.ro » Întrebare preliminară cu privire la taxarea/impozitarea jocurilor de noroc
Citiri: 3.272
Întrebare preliminară cu privire la taxarea/impozitarea jocurilor de noroc
07.02.2013 | Mihaela MAZILU-BABEL
Judecătorul german dorește să știe, în principal, dacă în cazul jocurilor de noroc (exploatarea aparatelor de tip slot machine) este posibil să se perceapă atât TVA cât și impozit național special? (cauza C-440/12 Metropol Spielstätten Unternehmergesellschaft)
Situația internă:
Reglementare a unui stat membru care supune exploatarea aparatelor de tip slot machine cu posibilități limitate de câștig în mod cumulativ TVAului și unei taxe speciale.
Articolul 1 alineatul (2) primul paragraf din directiva 2006/112/CE: 2) Principiul sistemului comun privind TVA presupune aplicarea asupra bunurilor și serviciilor a unei taxe generale de consum exact proporțională cu prețul bunurilor și serviciilor, indiferent de numărul de operațiuni care au loc în procesul de producție și de distribuție anterior etapei în care este percepută taxa.
Articolul 73 din directiva mai sus-menționată
Pentru livrarea de bunuri sau prestarea de servicii, altele decât cele prevăzute la articolele 74-77, baza de impozitare include toate elementele care reprezintă contrapartida obținută sau care urmează să fie obținută de către furnizor sau prestator, în schimbul livrării sau al prestării, de la client sau de la un terț, inclusiv subvenții direct legate de prețul livrării sau al prestării.
(i) pariuri, loterii și alte forme de jocuri de noroc, sub rezerva condițiilor și restricțiilor stabilite de fiecare stat membru;
Fără să contravină altor dispoziții ale legislației comunitare, prezenta directivă nu împiedică niciun stat membru sa păstreze sau sa introducă taxe pe contractele de asigurări, taxe asupra jocurilor de noroc și pe pariurile sportive, accize, taxe de timbru sau, mai general, orice taxe, drepturi sau impozite care nu se pot caracteriza ca taxe pe cifra de afaceri, cu condiția ca prin colectarea acestor impozite, drepturi și taxe să nu se dea naștere, în comerțul între statele membre, unele formalități legate de trecerea frontierelor.
Aflaţi mai mult despre intrebare preliminara, jocuri de noroc, Mihaela Mazilu-Babel, TVA
Până acum a fost scris un singur comentariu cu privire la articolul “Întrebare preliminară cu privire la taxarea/impozitarea jocurilor de noroc”
19.02.2014 la 19:05
1) Articolul 401 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată coroborat cu articolul 135 alineatul (1) litera (i) din aceasta trebuie interpretat în sensul că taxa pe valoarea adăugată și un impozit național special pe jocurile de noroc pot fi percepute cumulativ, cu condiția ca acest impozit să nu se poată caracteriza ca taxă pe cifra de afaceri.
2) Articolul 1 alineatul (2) prima teză și articolul 73 din Directiva 2006/112 trebuie interpretate în sensul că nu se opun unei dispoziții sau unei practici naționale potrivit căreia, în exploatarea unor aparate de jocuri care oferă posibilitatea unui câștig, valoarea încasărilor acestor aparate este considerată, după o anumită perioadă, bază de impozitare.
3) Articolul 1 alineatul (2) din Directiva 2006/112 trebuie interpretat în sensul că nu se opune unei dispoziții naționale care instituie un impozit nearmonizat potrivit căreia taxa pe valoarea adăugată datorată este imputată integral din acest impozit.
Pentru intreg cuprinsul, a se vedea aici.

References: Articolul 1

Articolul 73
 Articolul 401
 articolul 135
 Articolul 1
 articolul 73
 Articolul 1